Reyna Hernandez, din Washington, a fost găsită fără viață într-un cimitir din Mexic, în martie, la câteva zile după ce prietenii ei și familia au dat-o dispărută, conform People.
Iubitul ei, Louie Hernandez, în vârstă de 61 de ani, este acum acuzat de crimă.
Reyna, 54 de ani, s-ar fi dus la locuința lui Louie pentru a pune capăt relației. Aceasta a sfârșit împușcată în cap. Femeia tocmai se mutase împreună cu noul ei iubit, cei doi fiind într-o relație de cinci luni.
După ce a ucis-o, Louie i-a pus trupul în mașina sa și a condus până în Mexic, legând-o de un copac dintr-un cimitir.
Criminalul urmează să fie extrădat
Actualul iubit al femeii a declarat, la începutul lunii, că victima a fost abuzată de Louie pe parcursul relației și chiar amenințată cu moartea.
În prezent, Louie Hernandez este reținut în Mexic, în timp ce Statele Unite lucrează la extrădarea sa.